tomron87/hebrew-wikipedia-sentences-corpus huggingface dataset:
ההר נקרא "הר בישוף" (Bishop Mountain) בשנת 1930, וב-3 במאי 1951 שונה שם ההר ל-Mount Bishop (גם "הר בישוף").
הטיפוס המתועד הראשון על הר בישוף נעשה בשנת 1909 על ידי קבוצת מטפסים ממועדון מטפסי ההרים של קולומביה הבריטית.
בראש הקבוצה עמד פרד מילס (Fred Mills).
הר בישוף הוא הר ברכס קאמלזפוט במחוז לילואט שבפרובינציית קולומביה הבריטית שבקנדה.
גובהו של ההר 1,721 מטרים מעל פני הים, והוא ממוקם 4 קילומטרים צפונית למפגש הנהרות ברידג' ויאלאקום.
שם ההר אומץ רשמית ב-6 ביוני 1957.
הר בלדר הוא הר על האי באפין, בהרי באפין הדרומיים, המהווים חלק מהרי הקורדילרה הארקטית, בטריטוריית נונאווט שבקנדה.
גובהו של ההר 1,720 מטרים מעל פני הים; ההר מתנשא לגובה של 426 מטרים מעל סביבתו.
ההר ממוקם בסמוך להר אודין ולפסגת בריידאבליק, הנקראים אף הם בשמות הקשורים למיתולוגיה הנורדית: בלדר הוא אל פגאני גרמאני, אודין הוא אביו של בלדר ובריידאבליק הוא מקום מגוריו של בלדר.
הר בלדר הוא הר בהרי פורסל שהם חלק מההרים הפנימיים של פרובינציית קולומביה הבריטית שבקנדה.
גובהו של ההר 2,789 מטרים מעל פני הים; ההר מתנשא לגובה של 529 מטרים מעל סביבתו.
הר ממוקם בסמוך להרים נוספים הנקראים אף הם בשמות הקשורים למיתולוגיה הנורדית: בלדר הוא אל פגאני גרמאני.
הר בלדר הוא הר ברכס אסגרד, באזור ארץ ויקטוריה שבאנטארקטיקה.
ההר נמצא מערבית להר ת'ור.
שמו של ההר ניתן לו בשנת 1958 על ידי משלחת החקר של אוניברסיטת ויקטוריה בוולינגטון לאנטארקטיקה (Victoria University of Wellington Antarctic Expedition), בהתייחס לשם הרכס בו הוא ממוקם.
ההר ממוקם בסמוך להרים נוספים הנקראים אף הם בשמות הקשורים למיתולוגיה הנורדית: בלדר הוא אל פגאני גרמאני.
הר בנטלי הוא הר ברכס המערבי של רכס סנטינל שבאנטארקטיקה.
גובהו של ההר 4,245 מטרים מעל פני הים.
ההר מתנשא לגובה של 347 מטרים מעל סביבתו.
ההר ממוקם 3.7 קילומטרים צפונית להר אנדרסון.
ההר התגלה על ידי משלחת החצייה של ארץ מרי בירד, אשר חקרה את האזור בין השנים 1958–1957.
ההר נקרא על שם צ'ארלס ריימונד בנטלי (Charles R.
Bentley) שעמד בראש משלחת המחקר, והיה הססמולוג הראשי בתחנת ברד בין השנים 1959–1957.
הר בר הוא הר גבוה, שכיפתו מכוסה קרחון, בהרי סנט אליאס במדינת אלסקה שבארצות הברית.
ההר ממוקם בשטח הפארק הלאומי ראנגל-סנט אליאס, כ-6.4 קילומטרים מערבית לגבול בין אלסקה לבין טריטוריית יוקון שבקנדה.
גובהו של ההר 4,520 מטרים מעל פני הים, והוא מתנשא לגובה של 1,540 מטרים מעל סביבתו.
ההר הוא ההר ה-20 בגובהו באמריקה הצפונית, ה-9 בגובהו בארצות הברית, וה-9 בגובהו באלסקה.
קרחון ברנארד זורם ממורדותיו הדרום-מערביים של ההר, וקרחון קלוטלן זורם ממדרונותיו הצפוניים של ההר.
שמו של ההר ניתן לו על ידי הסוקרים שהתוו את הגבול בין קנדה וארצות הברית בשנים 1912 - 1913.
הר בלקנסקה הוא הר המכוסה ברובו קרח, בהרי לאסוס, בצפון האי אלכסנדר, שב אנטארקטיקה.
גובהו של ההר 1,600 מטרים מעל פני הים.
מדרונותיו הדרום-מערביים של ההר תלולים, ובשל כך אינם מכוסים קרח ברובם.
ההר מתנשא מעל שדה הקרח ניקולס שממזרח לו; ומעל קרחון נארצ'ן שמצפון-מערב לו.
ההר ממוקם 2.53 קילומטרים דרומית - דרום-מזרחית לפסגת מוריסני; 16.2 קילומטרים ממערב לנונאטאק נבוש שברמת אלגר; 4.26 קילומטרים מצפון להר מורלי; ו-4.57 קילומטרים מזרחית - דרום-מזרחית מפסגת ביגל.
ההר מופה על ידי סוקרים בריטיים בשנת 1971.
ההר נקרא על שמה של זמרת האופרה הבולגרית מימי בלקנסקה.
הר בנג'מין הוא הר בולט בהרי המלכה מוד, באזור חוף אמונדסן של שטח חסות רוס שבאנטארקטיקה.
גובהו של ההר 1,750 מטרים מעל פני הים.
ההר ממוקם ממערב לקרחון אמונדסן; 9 קילומטרים דרומית-מזרחית להר אלזוורת'.
ההר התגלה על ידי משלחת ריצ'רד בירד לחקר אנטארקטיקה, שנערכה בשנים 1928–1930.
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של בנג'מין אף.
Smith), שהיה מטאורולוג בתחנת מקמרדו, בעונת החורף האנטארקטי 1963.
הר בראון או הר ברון הוא הר בקצה הצפון מערבי של הרי אוניברסיטת סופיה, בצפון האי אלכסנדר, שבאנטארקטיקה.
גובהו של ההר 900 מטרים מעל פני הים; והוא ההר ה-2,259 בגובהו באנטארקטיקה.
ההר מהווה את החלק הצפון-מזרחי של מצוק בצורת פרסה.
ההר ממוקם 6.5 קילומטרים ממזרח - דרום-מזרח להר הולט.
ההר מופה על ידי סקר שטחי חסות איי פוקלנד, בהתבסס על סקרים על הקרקע שנערכו בעונת המחקר (הקיץ האנטארקטי) 1975–1976.
ההר נקרא על שמו של לוטננט קומנדר ויליאם ק.
Braun), מצי ארצות הברית, מפקד מטוס C-121J (Super Constellation) בטייסת VXE-6 במהלך מבצע דיפ פריז בשנת 1970 ובשנת 1971.
הר בראון הוא פסגה סלעית מוארכת, הבולטת מעל מישור הקרח האנטארקטי, בארץ הנסיכה אליזבת, שבאנטארקטיקה.
ההר ממוקם 320 קילומטרים ממזרח לגבעות וסטפולד; ו-160 קילומטים דרומית - דרום-מזרחית מכף פנק.
גובהו של ההר 1,982 מטרים מעל פני הים.
ההר מופה בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה, בעונת המחקר (הקיץ האנטארקטי) 1946–1947.
ההר נקרא על שמו של לוטננט זוטר (Lieut.
Brown), מצי ארצות הברית, שהיה קצין צילום (photographic officer) של המחלקה המערבית (the Western Group) של משלחת החקר במהלך מבצע קפיצה לגובה.
הר בראון הוא הר בהרי הרוקי הקנדיים, בפרובינציית קולומביה הבריטית שבקנדה.
גובהו של ההר 2,791 מטרים מעל פני הים, והוא מתנשא לגובה של 513 מטרים מעל סביבתו.
ההר ממוקם ממערב למעבר אתבסקה.
מוצאו של הנהר פרייזר מצוי למרגלות ההר.
הראשון שטיפס לפסגת ההר היה חוקר הטבע והבוטנאי דייוויד דאגלס (David Douglas), בשנת 1827.
דאגלס סבר שגובהו של ההר 4,876 מטרים מעל פני הים, ובשל טעות זו סברו כי הר זה, והר הוקר הסמוך, הם הפסגות הגבוהות ביותר בהרי הרוקי (מיתוס "הוקר ובראון").
דאגלס קרא להר על שמו של הבוטנאי רוברט בראון, שהיה האחראי הראשון על הגנים הבוטניים של המוזיאון הבריטי.
השם אומץ רשמית ב-5 באפריל 1921.
הר בראון הוא הר ברכס לואיס, בשטח הפארק הלאומי גליישר, במחוז פלטהד, במדינת מונטנה שבארצות הברית.
גובהו של ההר 2,601 מטרים מעל פני הים; והוא מתנשא לגובה של 416 מטרים מעל סביבתו.
בסמוך לפסגה, על המדרונות המערביים של ההר מצוי מגדל תצפית האש הר בראון, אשר נבנה בשנת 1928, ומהווה אתר מורשת לאומי היסטורי של ארצות הברית.
יש מספר מקורות סותרים בדבר מקור השם.
על פי שירות הפארקים הלאומיים של ארצות הברית, ההר נקרא על שמו של ויליאם בראון (William Brown) משיקגו, שהיה היועץ המשפט הראשי של חברת הרכבות שיקגו ואלטון.
כמה מחבריו טיילו ודגו בסמוך, באגם מקדונלד, בשנת 1894, טיפסו על ההר וקראו לו על שם חברם.
לפי מקור אחר (כרטיס ועדת השמות הגאורפיים של ארצות הברית) משנת 1929, ההר נקרא על שם מתיישב חלוץ ממונטנה בשם לואיס בראון (Louis Brown).
הר בראון הוא הר במדינת אוסטרליה הדרומית, שבאוסטרליה.
ההר ממוקם ברכסי פלינדרס, 20 קילומטרים ממזרח לעיר פורט אוגוסטה.
גובהו של ההר 964 מטרים מעל פני הים.
הנווט הבריטי מתיו פלינדרס גילה את ההר ב-9 במרץ 1802.
הבוטנאי הסקוטי רוברט בראון (Robert Brown) וכן פרדינד באוור (Ferdinand Bauer), וויליאם וסטאל (William Westall), אנשי הצוות המדעי שהפליג על אה"מ אינווסטיגייטור (HMS Investigator), במסגרת משלחת החקר שהוביל הנווט הבריטי מתיו פלינדרס, טיפסה על ההר ב-10 וב-11 במרץ 1802, והיו האירופאים הראשונים שראו את ההר וטיפסו לפסגתו.
שמו של ההר ניתן לו על ידי מתיו פלינדרס ב-9 במרץ 1802.
פלינדרס קרא להר על שמו של בראון, איש משלחת החקר.
מאז 1993, ההר נמצא בתוך שמורת הטבע - "פארק השימור הר בראון" (או "שמורת הטבע הר בראון" באנגלית: Mount Brown Conservation Park).
בהר מספר שבילי הליכה, כאשר "מסלול ההליכה פסגת הר בראון" (Mount Brown Summit Hike) מוביל לפסגת ההר.
שביל אחד הוא שביל לולאתי שאורכו 11.6 קילומטרים, ואחר הוא שביל לולאתי שאורכו 15 קילומטרים.
שביל הייסן (שביל הליכה החוצה את מדינת אוסטרליה הדרומית) עובר בשטח שמורת הטבע הר בראון.
על פסגת ההר מצויה נקודת תצפית, הקרויה על שמו של רוברט בראון, ומנציחה את פועלו.
הר בראון הוא רכס הרים הממוקם על הגבול בין מחוז ברק, ומחוז קאלדוול, במערב מדינת קרוליינה הצפונית, שבארצות הברית.
הרכס ממוקם בשטח היער הלאומי פסגה, בסמוך לעיירה מורגנטאון.
גובהו של הרכס 762 מטרים מעל פני הים.
אורכו של הרכס 2.4 קילומטרים.
הרכס מהווה חלק מרכס בלו רידג'.
ברכס מספר מסלולי הליכה פופולריים; וכן מסלול נסיעה לולאתי עבור רכבי שטח שאורכו 18.7 קילומטרים.
במהלך המאה ה-20 נצפו על ההר אורות רפאים מסתוריים (המכונים אורות הר בראון) - אין להופעת האורות הסבר מדעי.
הר בראון הוא הר ברכס קיבייאן, המהווה חלק מהרכס המחלק הגדול, במדינת ניו סאות' ויילס, שבאוסטרליה.
גובהו של ההר 1,243 מטרים מעל פני הים.
ההר ממוקם 13 קילומטרים מהכפר נימיטייבל (Nimmitabel), 17 קילומטרים מהכפר במובקה (Bemboka), ו-34 קילומטרים מהכפר קנדלו (Candelo).
בסמוך להר בראון מצוי "הר בראון הקטן" .
גובהו של הר בראון הקטן הוא 514 מטרים מעל פני הים.
הר בראון הקטן ממוקם 4.47 קילומטרים מהכפר במבוקה.
הר בראון מצוי בתוך שמורת טבע שנועדה להגן על הפרחים באזור, וכן ההר הוא אזור נופש ופנאי.
בסביבת ההר מצוי אתר מחנאות.
אורכו של מסלול הטיפוס המוביל לפסגת ההר 10.67 קילומטרים, בהם מעפיל המטפס הפרש גבהים של 784 מטרים, בשיפוע ממוצע של 7.4%; המסלול נחשב למסלול ה-2,497 הכי טוב בעולם.
הר בנינגהוף הוא הר שאינו מכוסה בקרח, בהרי קווטרמיין שבאנטארקטיקה.
גובהו של ההר 1,965 מטרים מעל פני הים.
ההר ממוקם 2.8 קילומטרים דרומית- מזרחית להר טרה קוטה.
שמו של ההר ניתן לו בשנת 1993 על ידי הוועדה המייעצת לשמות אנטארקטיים.
ההר נקרא על שמו של ויליאם ס.
Benninghoff), שהיה פרופסור לבוטניקה באוניברסיטת מישיגן, וערך מחקרים באנטארקטיקה בשנים 1968, 1976, 1977 ו- 1989; בנינגהוף היה חבר בתת-ועדת חקר הביולוגיה של הוועדה המדעית לחקר אנטארקטיקה, בין השנים 1968–1987; וכן היה חבר במועצת חקר הקוטב של האקדמיה הלאומית למדעים של ארצות הברית, בין השנים 1966-1986.
הר בנקרט הוא הנונאטאק המזרחי ביותר בנונאטאקי סנואו, באזור חוף אינגליש בארץ פאלמר שבאנטארקטיקה.
הנונאטאק ממוקם 15 קילומטרים מזרחית - דרום-מזרחית מהר ת'ורנטון.
גובהו של ההר 700 מטרים מעל פני הים.
ההר התגלה וצולם על ידי השירות האנטארקטי של ארצות הברית, בין השנים 1939–1941.
ההר צולם מן האוויר על ידי צי ארצות הברית בעונת המחקר (הקיץ האנטארקטי) 1965–1966.
ההר נקרא על שמו של קפטן וו.
Benkert), איש משמר החופים של ארצות הברית, שהיה מפקד ספינת משמר החופים של ארצות הברית איסטווינד (USCGC Eastwind) במהלך מבצע דיפ פריז בעונת המחקר (הקיץ האנטארקטי) 1966–1967.
הר בראון-קופר או הר ברון-קופר הוא הר מכוסה קרח בהרי הנסיך צ'ארלס, באדמת מק.
ההר ממוקם 2 קילוטרים דרום-מערבית מהר פורקסט; ההר מתנשא מעל הקצה הדרומי של מדרון בנט.
גובהו של ההר 1,908 מטרים מעל פני הים.
ההר מופה בהתבס על סקרים על הקרקע ועל תצלומי אוויר שצולמו על ידי משלחת החקר האנטארקטית הלאומית של אוסטרליה, בין השנים 1956–1965.
ההר נקרא על שמו של פי.
Browne-Cooper), שהיה גאופיזיקאי בתחנת וילקס בשנת 1965.
הר בירד הוא הר בהרי סארנוף, שברכסי פורד, בארץ מרי בירד, שבאנטארקטיקה.
ההר ממוקם 1.6 קילומטרים צפונית מהצקה המזרחי של רכס אסמן.
גובהו של ההר 810 מטרים מעל פני הים; והוא ההר ה-4,492 בגובהו באנטארקטיקה.
ההר מופה על ידי השירות האנטארקטי של ארצות הברית, אשר חקר את אנטארקטיקה בין השנים 1939–1941, בפיקודו של אדמירל משנה ריצ'רד בירד.
ההר נקרא על שמו של ריצ'רד בירד ג'וניור (.Richard E.
Byrd, Jr), שהיה בנו של אדמירל בירד.
ריצ'רד בירד ג'וניור השתתף במבצע קפיצה לגובה שבמסגרתו נחקרה אנטארקטיקה בעונת המחקר (הקיץ האנטארקטי) 1946–1947. בירד ג'וניור סייע לוועדה המייעצת לשמות אנטארקטיים, בזיהוי האתרים שלהם נתן אביו שמות.
הר בסט הוא הר בהרי טולה בארץ אנדרבי, שבאנטארקטיקה.
ההר ממוקם 2.8 קילומטרים דרומית-מערבית מהר מוריסון; ו-6 קילומטרים מהר המפסון.
גובהו של הר בסט 800 מטרים מעל פני הים; והוא ההר ה-4,507 בגובהו באנטארקטיקה.
ההר מופה בהתבסס על תצלומי אוויר שצולמו ממטוס של משלחת החקר האנטארקטית הלאומית של אוסטרליה בשנת 1956.
ההר נקרא על שמו של פ.
Best), שהיה חבר צוות באוניית המחקר "דיסקברי" במהלך משלחת החקר הבריטית, אוסטרלית וניו זילנדית לאנטארקטיקה, בשנים 1929–1931.
הר בלינגסהאוזן הוא הר בהרי הנסיך אלברט (המהווים חלק מההרים הטרנס-אנטארקטיים).
הר בלינגסהאוזן ממוקם באזור חוף סקוט של ארץ ויקטוריה, שבאנטארקטיקה.
להר צורת חרוט, והוא בולט בסביבתו.
גובהו של ההר 1,380 מטרים מעל פני הים; והוא מתנשא לגובה של 154 מטרים מעל סביבתו.
ההר ממוקם 9 קילומטרים צפונית-מזרחית להר פריסטלי, בין קרחון לארסן וקרחון דייוויד.
ההר התגלה על ידי המשלחת הבריטית האנטארקטית (משלחת דיסקברי), אשר חקרה את אנטארקטיקה בין השנים 1901–1904 בפיקודו של רוברט סקוט.
סקוט נתן להר את שמו.
סקוט קרא להר על שם האדמירל תדיאוס בלינגסהאוזן, מנהיג המשלחת הרוסית בין השנים 1819– 1821.
הר בנט הוא הר נישא בהרי המלכה מוד, באזור חוף דופק, בשטח חסות רוס שבאנטארקטיקה
ההר ממוקם 6 קילומטרים ממזרח להר בויד.
גובהו של ההר 3,090 מטרים מעל פני הים; הר בנט הוא ההר ה-203 בגובהו באנטארקטיקה.
ההר מתנשא מעל החלק המערבי של רמת אנדרסון, שבהרי המלכה מוד.
ההר התגלה מהאוויר בטיסה C שנערכה ב-29 בפברואר עד ה-1 במרץ 1940, מטעם השירות האנטארקטי של ארצות הברית, אשר חקר את אנטארקטיקה בין השנים 1939–1941.
אזור ההר נחקר ונסקר על ידי משלחת החצייה האמריקאית של מדף הקרח רוס (U.S.
Crary), אשר חצתה את מדף הקרח רוס בעונת המחקר (הקיץ האנטארקטי) 1957–1958.
קרארי קרא להר על שמו של יו בנט (Hugh Bennett), סיסמולוג במשלחת החצייה האמריקאית של מדף הקרח רוס.
הר בקר הוא הר נישא, בהרי מריק, בארץ אלזוורת' שבאנטארקטיקה.
הר בקר ממוקם בין חוף אינגליש לבין חוף אורוויל; ההר ממוקם 1.6 קילומטרים מצפון-מזרח להר בוייר.
גובהו של ההר 1,540 מטרים מעל פני הים.
הרי מריק התגלו מהאוויר וצולמו מהאוויר על ידי משלחת רון לחקר אנטארקטיקה (Ronne Antarctic Research Expedition, בראשי תיבות: "RARE"), אשר חקרה את אנטארקטיקה בעונת המחקר (הקיץ האנטארקטי) 1947 – 1948, בפיקודו של פין רון.
הר בקר מופה לראשונה על ידי משלחת חציית חצי האי האנטארקטי מטעם הסקר הגאולוגי של ארצות הברית (USGS Antarctic Peninsula Traverse) שנערכה בעונת המחקר (הקיץ האנטארקטי) 1961 – 1962.
ההר צולם מהאוויר על ידי צי ארצות הברית בעונת המחקר 1965–1966
רון נתן להר את שמו.
רון קרא להר על שמו של ראלף אליהו בקר (Ralph E.
Becker), שהיה יועץ משפטי שסייע בהקמת RARE ובהשגת תמיכה כספית למשלחת החקר.
הר בראדלי הוא פסגה בקצה הדרום-מזרחי של שלוחה, היורדת מרמת דטרויט, בדרום חצי האי טריניטי, בארץ גרהאם שבצפון חצי האי האנטארקטי, שבאנטארקטיקה.
שאינו מכוסה קרח בחצי האי טריניטי בארץ גראהם, בצפון חצי האי האנטארקטי, שבאנטארקטיקה.
הר בראדלי ממוקם 7 קילומטרים דרומית-מערבית להר ריס.
הר בראדלי מתנשא מעל הדום הקרח זנפול, שממזרח להר בראדלי, ומעל קרחון דריטין, שמדרום-מערב להר בראדלי.
להר בראדלי פסגה בעלת צורה פירמידלית, שגובהה 835 מטרים מעל פני הים.
ההר התגלה ומופה לראשונה בשנת 1945 על ידי סקר שטחי חסות איי פוקלנד.
ההר מופה שוב בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי.
ההר נקרא על שם קיי.
Bradley), מזכיר הקולוניה של המושבה הבריטית איי פוקלנד, באותה עת.
הר בן זמרה הוא הר בגובה 820 מטרים מעל פני הים הממוקם כקילומטר מזרחית למושב כרם בן זמרה בגליל העליון.
ההר ממוקם בין כביש 886 לנחל חצור, כקילומטר מדרום־מערב לריחאניה וכ־9 קילומטרים צפונית לצפת.
ההר אינו מתנשא לגובה רב מפני הקרקע באזור.
מערת עלמה ממוקמת כשני קילומטרים מזרחית להר.
באזור ההר צומחים צמחים מגוונים.
בחודש נובמבר צומחים למרגלות ההר כרכום מסוג כרכום נאה וחלמוניות.
בינואר צומח בו אירוס הלבנון.
הר בקסטר הוא הר הנמצא ביבשת בארץ ויקטוריה שבאנטארקטיקה.
ההר נתגלה לראשונה על ידי משלחת דיסקברי שהונהגה על ידי הקצין הבריטי רוברט פלקון סקוט.
הוא קרא להר על שם ג'ורג' בקסטר, שסייע למימון המסע.
הר בצ'לור , הוא הר סטרטו-געשי רדום הבנוי מחרוט געשי על גבי מגן-געשי בקשת הוולקנית קסקייד ורכס קסקייד של מרכז אורגון.
נקרא הר בצ'לור ("רווק") מכיוון שהוא ניצב בנפרד מהר "שלוש האחיות" הסמוך, הוא שוכן בקטע המזרחי של החלק המרכזי של המפלים הגבוהים, הקטע המזרחי של רכס הקסקייד.
הר הגעש שוכן בקצה הצפוני של כ-24 קילומטרים של השרשרת הוולקנית הארוכה של הר רוקן, שעברה ארבעה פרקי התפרצות גדולים במהלך ההיסטוריה.
הסקר הגאולוגי של ארצות הברית רואה בהר בצ'לור כבעל איום התפרצות מתון, עם "סיכוי נמוך להפוך להר געש פעיל בעתיד הקרוב".
אזור הסקי של הר בצ'לור פעל מאז 1958, ובפסגת הר הגעש נמצא מצפה הכוכבים הר בצ'לור.
האזור מהווה מרכז בילוי חורפי, ומציע בין השאר מסלולי נעלי שלג, סקי שלג, אבובים בשלג ומזחלות כלבים.
אל הפסגה ניתן להגיע במסלול טיפוס העובר מעל לבה מהר הגעש.
הר בצ'לור שוכן ברכס קסקייד, בתוך מחוז דשוטס, במדינת אורגון שבארצות הברית.
הוא ממוקם דרומית להר הגעש המורכב "שלוש האחיות", ומגיע לגובה של 2,764 מטרים.
הוא מתנשא לגובה 1,100 מטרים מעל בסיסו, עם הקלה פרוקסימלית של 815 מטרים.
להר הגעש נפח של 25 קילומטר מעוקב.
הר בצ'לור עומד 4.8 ק"מ מזרחית להר הגעש טומאלו ו-29 ק"מ מדרום-מערב לעיר בנד, ביער הלאומי דשוטס.
כרשום ברמת איום "מתונה" על ידי הסקר הגאולוגי של ארצות הברית, הר בצ'לור מהווה איום קטן להפוך להר געש מסוכן בעתיד הקרוב.
זה אולי חלק משדה געשי מונוגנטי, כלומר הר הגעש עבר רק סדרה אחת ארוכה של התפרצויות לפני שהפסיק את הפעילות, אבל ייתכן שהוא פשוט לא פעיל, והוא עלול להתפרץ בעתיד.
עדיין לא ברור אם הר בצ'לור הוא רק רדום או שהוא נכחד לחלוטין.
השרשרת הוולקנית של בצ'לור נמצאת באזור סכנה לזרימת לבה הקיימת במרכז אורגון, והתפרצויות משדה זה של הרי געש מפיים עשויות לייצר התפרצויות של זרמי טפרה ולבה הנמשכים למרחק של 10 קילומטרים מפתח המקור שלהם.
מכיוון שזרימות הלבה נעות באיטיות, ניתן להתחמק מהן עבור בעלי חיים ובני אדם, אם כי הן מהוות איום על נחלים ונהרות, שאותם הם עלולים לסכור או להסיט, מה שמוביל לסיכוני שיטפונות פוטנציאליים.
אם הר בצ'לור יתפרץ, זה ישפיע באופן משמעותי על תעשיית הסקי על הר הגעש, ויסכן את המבקרים.
התפרצות מהר בצ'לור, שלוש האחיות מצפון, או פורקן סמוך אחר בשרשרת הר בצ'לור אף שאינה סבירה בעתיד הקרוב, כל אחת מהן תהווה איומים על אזור הסקי.
אזור הסקי הר בצ'לור מפעיל רכבל כיסאות במהלך הקיץ וגם בעונת הסקי (אם מזג האוויר מאפשר), מה שהופך אותו להר הגעש הגדול היחיד עם רכבל כיסאות לפסגה.
אתר הנופש הידוע הוא אחד הגדולים בצפון מערב האוקיינוס השקט עם שטח סקי של 14.9 קמ"ר וצניחה אנכית של 1,026 מטרים, בנוסף לשישה פארקי שטח.
אתר הנופש מייצג מרכז של פעילויות פנאי חורף במחוז דשוטס, הפועל בתוך היער הלאומי דשוטס במשותף עם שירות היערות של ארצות הברית כדי להציע פעילויות תוך שמירה על אשדות אורגון ואזור היער.
אתר הנופש מציע סיורים מודרכים עם חוקר טבע על החי והצומח המקומיים, בנוסף לנעלי שלג, סנובורד, אבובים בשלג, מזחלות כלבים וחנויות כלבו.
במהלך הקיץ, דיג הוא פעילות פופולרית באגמים ובנחלים המקומיים, וכך גם טיולי הליכה וקמפינג.
הטיפוס לפסגת הר בצ'לור עוקב אחר שביל שמתחיל בגובה של 1,900 מטרים ועולה 843 מטרים לפסגה.
שביל חד-מסלולי, חוצה מעל לבה מהר הגעש, המופיעה בתצורות משוננות.
פסגת הר הגעש מציעה תצפיות על שאר שרשרת הר בצ'לור מדרום, בנוסף להר לוקאאוט, שלוש האחיות, הר ג'פרסון, הר הוד והר אדמס במדינת וושינגטון.
הר בר יוחאי הוא הר בגובה 1,145 מטרים ב, שני רק להר מירון, הצמוד אליו.
ההר מהווה פסגה משנית להר מירון.
ביניהם מתחיל לזרום מערבה נחל עפאים בעין עופאים.
דרומו של ההר מנוקז מערבה לים התיכון על ידי נחל זבד ונחל כזיב.
מאחר שההר יושב על קו פרשת המים הישראלי, מזרחו מנוקז אל הכנרת על ידי נחל סוד ונחל מירון.
למרגלות ההר שוכנים הר חן, הר הילה, הר עפאים ונוספים.
המושב מירון ובו קבר רבי שמעון בר יוחאי שוכנים למרגלות הר זה.
בעבר שכן על ההר בסיס צבאי של צבא הגנה לישראל, אך כיום הוא עומד נטוש ומשמש כנקודת תצפית.
ההר קרוי על שם רבי שמעון בר יוחאי.
הַר בְּרָכָה (רשמית: בְּרָכָה) היא התנחלות במתכונת של יישוב קהילתי דתי בגב ההר שבשומרון, על רכס הר גריזים שמדרום לשכם.
היישוב משתייך למועצה אזורית שומרון.
שמו של היישוב נגזר מהפסוק: .
מיקומו של היישוב הוא בגב ההר, על השלוחה הדרומית של רכס הר גריזים, בסמוך לקריית לוזה שמדרום לשכם, בגובה מקסימלי של כ-870 מ' מעל פני הים.
מצפון ליישוב, על הר גריזים המקראי, שוכנת שכונת השומרונים שהיא חלק מתחומה המוניציפלי של שכם, אך מוגנת על ידי צה"ל.
צפונית יותר נמצא מצפה יוסף הצופה על קבר יוסף ושכם הקדומה.
הגישה אל היישוב היא מצומת תפוח או מכביש 55 דרך ציר גלעד, ומנקודת המפגש ב'כיכר יצהר הגדולה' צפונה דרך כיכר חטיבת שומרון.
תנאי השטח הם במת הר מישורית עם מדרונות מזרחיים תלולים מאוד.
אחד מהם הוא מצוק פרול המתאים לגלישת סנפלינג.
למרגלות היישוב נמצא מעיין עין מח'נה ("מעיין עמשא").
סמוך לגבעת סנה יעקב ולמעיין נמצאת שמורת האלות האטלנטיות שבה עשרות עצי אלה אטלנטית ועשבייה הכוללת את שעורת התבור ועיריוני צהוב.
סמוך להן מצויים שרידי חורבה עתיקה.
הר ברכה החל את דרכו בא' בכסלו ה'תשמ"ג (17 בנובמבר 1982), כהיאחזות נח"ל עלייה לקרקע על ידי גרעין "עילם" למעלה החמישה ובהמשך הצטרפו גרעין של עולים חדשים שם נשארו יחד עד לאיזרוח.
המאחז אוזרח בטקס חגיגי ביום העצמאות, ה' באייר תשמ"ג, 18 באפריל 1983. בשנת 1985 מנה היישוב 85 נפשות, יותר ממחציתן פעוטות.
בשנת התשמ"ח (סוף 1987) הגיע גרעין משפחות מ"מכון מאיר" אשר הקימו וייסדו את היישוב.
לאחר הקמת היישוב הגרעין המייסד ביקש למנות רב ליישוב והרב אליעזר מלמד נבחר לתפקיד.
בדצמבר 1988, רצח מחבל ערבי את תושב המקום יעקב פרג, בזמן ששמר על האדמות סביב ליישוב.
לאחר שרצח את פרג, נטל המחבל את נשקו של פרג והחל לירות באמצעותו לעבר חיילי מילואים שהיו במקום.
במהלך הקרב נהרג רב"ט .
כחצי שנה לאחר מכן, הוטמן מטען נפץ סמוך למקום הרצח, על ציר העלייה ליישוב, והוסווה כדגל ישראל שעליו צויר צלב קרס.
המטען התפוצץ כאשר ניסה תושב היישוב לתלוש את הדגל.
היישוב פותח על ידי ארגון אמנה.
לאחר שנים שבהן התפתח היישוב בקצב איטי, החלה במחצית העשור הראשון של שנות ה-2000 האצה בקצב הפיתוח והגדילה.
בשנים אלו הצטרפו ליישוב כ־25 משפחות חדשות בשנה.
בית עלמין הוקם ביישוב בראש השנה ה'תשמ"ה, בהנחיית הרב יצחק מאיר האיתן, רב השומרון, שהתגורר בקדומים אולם בפועל שימש גם רבם של יישובים קטנים בשומרון, עבור פזית אלימלך מראשוני ילודי הר ברכה.
בשנת תשפ"ד שופץ בית הקברות ועבר הרחבה.
התפתחותו של היישוב נובעת בין היתר בזכות הישיבה הממוקמת בו.
תלמידים רבים שנישאו מתגוררים ביישוב, דבר התורם רבות להתפתחות המקום.
היישוב מאופיין בהתיישבות צעירה; 70% ממשפחות היישוב צעירות מגיל 30. במעון בהר ברכה, הגדול בשומרון, ישנם מעל 200 תינוקות.
בספטמבר 2014 נחנכה ביישוב שכונת "מצפה שלם", הצופה אל שכם (אחד משמותיה של שכם הקדומה הוא: 'שלם'), וכוללת 48 יחידות דיור בבנייה רוויה.
בסוף שנת תשע"ז (2017) הסתיימה בניית בתי ספר יסודיים ביישוב.
בחג סוכות ה'תשע"ח נחנכה שכונת "צורים".
בשנת תש"פ (2019) נחנכה שכונת צורים ב'.
מצפון-מערב לשכונת צורים ישנה חורשה הצופה על ואדי צור (שעל שמו שכונת צורים) החוצץ בין הר ברכה להר גריזים שבו שוכנת שכונת השומרונים.
בשנת 2011 הגיעה קבוצה גדולה של נוצרים אוונגליסטים לסייע בבציר הכרמים הסמוכים ליישוב, ביוזמתו ובאישורו של הרב מלמד, והתגוררו בגבעה המערבית של היישוב.
בשנת הלימודים ה'תשפ"א הוקמה ישיבה תיכונית ביישוב ובה לומדים כ-150 תלמידים.
בשנת הלימודים שלאחר מכן, באלול תשפ"א (אוגוסט 2021) נחנך בנוכחות נשיא המדינה יצחק הרצוג מבנה הקבע של אולפנת צביה ביישוב, שבו לומדות כ-310 תלמידות.
מוסדות חינוך: מעונות, גני ילדים (אחד עשר במספר), בית ספר ממ"ד בנים, בית ספר ממ"ד בנות, חטיבת ביניים לבנים, אולפנת צביה לבנות, ישיבה תיכונית צביה לבנים, ישיבת הסדר הר ברכה, כפר סטודנטים וסטודנטיות.
סניפי תנועת הנוער אריאל, לבנים ובנות.
מרפאות: מרפאות קופות החולים לאומית ומכבי, ומרפאת שיניים.
הוצאת ספרים מכון הר ברכה דרכה יוצאת סדרת פניני הלכה וספרים נוספים.
ביישוב מוקם כעת קאנטרי-קלאב הכולל בריכה מחוממת, חדר כושר, ובית קפה.
המאחז סנה יעקב (נקרא גם "גבעת רונן") הוקם בטבת ה'תשנ"ט כקילומטר וחצי מדרום ליישוב על ידי רונן ערוסי.
המקום נקרא על שם יעקב פרג, תושב הר ברכה שנרצח במקום עשר שנים קודם לכן (תשמ"ט).
הר ברוקבק הוא סרט קולנוע אמריקאי מאת הבמאי אנג לי משנת 2005. הסרט זכה בפרס באפטא, בפרס גלובוס הזהב ובשלושה פרסי אוסקר.
בסרט מככבים הית' לדג'ר, ג'ייק ג'ילנהול, אן האת'וויי, מישל ויליאמס ורנדי קווייד.
הסרט מתאר מערכת יחסים רומנטית הומוסקסואלית בין שני בוקרים במערב התיכון של ארצות הברית בשנות ה-60, ה-70 וה-80 של המאה ה-20. הוא נחשב לייחודי משום שהוא מתאר יחסים הומוסקסואליים מבלי להתייחס לזכויות הומוסקסואלים ולמאבקם לזכויות אלה בשנות ה-60 וה-70, ומתמקד במקום זאת בסיפור האהבה עצמו.
התסריט נכתב על ידי דיאן אוסאנה וזוכה פרס הפוליצר לארי מקמורטרי על בסיס סיפור קצר באותו שם, מתוך האוסף סיפורי ויומינג, שנכתב על ידי הסופרת האמריקאית אני פרו.
הסרט מספר על אניס דל מאר (מגולם על ידי הית' לדג'ר) וג'ק טוויסט (מגולם על ידי ג'ייק ג'ילנהול) הנפגשים בעת רעיית צאן על הר ברוקבק (הר שאינו קיים במציאות) בוויומינג בשנת 1963, ומתאהבים זה בזה.
הסרט מספר על מערכת היחסים שביניהם בעשרים השנה שלאחר פגישתם הראשונה.
לאחר שסיימו לרעות את הצאן, התחתן אניס עם אלמה בירס (מגולמת על ידי מישל ויליאמס) וג'ק עובר לטקסס ומתחתן עם לורין ניוסם (מגולמת על ידי אן האת'וויי).
ארבע שנים מאוחר יותר נפגשים שוב ג'ק ואניס, ומגלים זה לזה כי הם עדיין אוהבים האחד את רעהו (אשתו של אניס צופה בהם ומגלה זאת בעצמה).
ג'ק מציע כי יתגרשו ויעברו לגור יחד בחווה, אולם אניס זוכר כי ראה בילדותו התעללות ורצח של חוואי הומוסקסואל והוא חושש מכך.
אניס מרגיש מחויב למשפחתו ואף לאחר גירושיו מאלמה, הוא נשאר לגור בקרבת שתי בנותיו.
ג'ק ואניס ממשיכים להיפגש - בתחילה כמה פעמים בשנה ומאוחר יותר כל חודש במשך עשרים שנה.
לאחר שאניס שוב מסרב להצעתו של ג'ק לגור יחד, מגלה אניס כי ג'ק נהרג.
אשתו של ג'ק מתארת את מותו בתאונה, ותוך כדי האזנה לדבריה אניס מדמיין שג'ק הותקף על ידי כנופיה - הגורל שממנו חשש.
נסיבות מותו של ג'ק נשארו עמומות בכוונה.
אניס נוסע לבית הוריו של ג'ק במטרה לקחת את אפרו ולפזר אותו בהר ברוקבק ובכך להגשים את בקשתו האחרונה של ג'ק.
הוא מגלה כי הוריו ידעו על נטייתו המינית של בנם ואף הסכימו לכך שהוא יתגורר במקום עם בן זוגו.
הוריו של ג'ק מספרים לאניס שג'ק כל הזמן דיבר עליו ורצה שהם ינהלו את החווה המשפחתית, אך בגלל שאניס לא הסכים לבוא איתו הוא התחיל לדבר על כך שבאביב הבא יביא גבר אחר, אך לא הספיק.
אביו של ג'ק מסרב לתת לאניס לקחת את אפרו ודורש שהוא ייקבר בחלקה המשפחתית.
אניס מגלה בארון הבגדים של ג'ק את שתי החולצות שלבשו שניהם ביום האחרון שבו שהו על הר ברוקבק בשנה שבה נפגשו.
בהסכמת אמו של ג'ק הוא לוקח אותן איתו.
הסרט מסתיים כשבתו של אניס באה לבקר אותו ומספרת לו שהיא עומדת להתחתן.
היא אומרת שהיא מקווה שיבוא אך אניס אומר שהוא יצטרך לעבוד באיסוף העדר באותה תקופה - אותה סיבה שבשלה ביטל את אחד המפגשים המתוכננים עם ג'ק בפגישתם האחרונה (מה שגרם להתפרצות תסכול של ג'ק ולריב ביניהם).
אולם כמה רגעים לאחר מכן הוא אומר לה "את יודעת מה...
אני חושב שהם יכולים למצוא לעצמם קאובוי חדש", והם מחייכים זה אל זה.
לאחר שבתו יוצאת אניס פותח את הארון ומסתכל על החולצות שלו ושל ג'ק ועל התמונה של הר ברוקבק, עם דמעות בעיניו, ולוחש "ג'ק, אני נשבע..."
אף שאנג לי נוהג לצלם את סרטיו במקום בו הם אמורים להתרחש, סרט זה (וכן "נמר, דרקון") צולם באתרים אחרים.
הסרט צולם בפרובינציית אלברטה שבקנדה, בשל נופי הטבע שבה, הדומים לאזורים הטבעיים של ויומינג שם מתרחשת עלילת הסרט.
הסרט צולם בקנדה בין היתר בשל העלויות הנמוכות יותר של הצילום בקנדה, וכן בשל העזרה שניתנה לצילום הסרט על ידי הממשל המקומי של אלברטה.
הסרט זכה לתשבחות רבות ממבקרי הקולנוע, וכן בארבעה פרסי גלובוס הזהב הכוללים את הפרס עבור סרט הדרמה הטוב ביותר (מתוך שבע מועמדויות - מספר המועמדויות הרב ביותר לסרט אחד בשנת 2005).
הסרט היה מועמד לקבלת שמונה פרסי אוסקר וזכה בשלושה: הבימוי הטוב ביותר, התסריט המעובד הטוב ביותר והפסקול הטוב ביותר.
על אף ששירות החדשות הקתולי בארצות הברית נתן לסרט ביקורת טובה, הוא קבע כי הסרט מיועד לצפייה למבוגרים בלבד בשל עמדתה של הכנסייה הקתולית בנוגע ליחסים הומוסקסואליים - קביעה שעוררה ביקורת רבה.
כתבים פוליטיים רבים ברשת החדשות פוקס (ובהם ביל אוריילי, ג'ון גיבסון וקל תומאס) העירו כי הסרט מיועד לשרת אג'נדה מסוימת של ארגונים פרו-הומוסקסואליים, והמליצו לצופים לראות במקומו את הסרט בעל האוריינטציה הנוצרית - "סיפורי נרניה: האריה, המכשפה וארון הבגדים" (וכן העירו שהסרט הנוצרי ראוי יותר לאוסקר מאשר "הר ברוקבק").
כמו כן, מספר קבוצות של נוצרים פונדמנטליסטים בארצות הברית כמו נשים מודאגות למען אמריקה והמשפחה במוקד תקפו את הסרט כסרט לא מוסרי, ומספר בתי קולנוע, כמו במדינת יוטה, סירבו להקרינו בטענת "חוסר מוסר".
בחודש מרץ 2023 פורסם כי הסרט יזכה לעיבוד בימתי בוסט אנד בלונדון בכיכובם של השחקנים האמריקאיים מייק פייסט ולוקאס הדג'ס.
המופע יעלה ב-10 במאי 2023 וירוץ עד 12 באוגוסט בתיאטרון ה-"".
הר בֶּרֶנִיקי הוא הר בגליל, הנמצא סמוך לכנרת דרומית לטבריה.
גובה ההר כ-190 מטר מעל פני הים.
על ההר נמצאו שרידי כנסייה ביזנטית ולצידה מסגד מהמאה ה-8 לספירה.
להורדוס אנטיפס היה בטבריה ארמון מפואר, שייתכן שהוא ארמונה של הנסיכה ברניקי, עליו סיפר יוסף בן מתתיהו בכתביו, ומכאן שמו של ההר "הר ברניקי".
במהלך התקופה הביזנטית, במאה השישית, נבנתה על פסגתו המזרחית של ההר כנסיית העוגן, ייתכן על חורבת ארמונו של אנטיפס.
הכנסייה הייתה מבנה מפואר ששטחו כ-1,400 מ"ר.
בליבה של הכנסייה עמדה אבן מונוליתית ששמשה כשריד מקודש, וכפי הנראה נקשרה בסיפור פעילותו של ישו באזור הכנרת.
הקיסר יוסטיניאנוס הראשון בנה חומה, שהגיעה מטבריה עד לפסגתו המערבית של ההר, והסתיימה בשני מגדלים שגובהם 15 מטרים ואורך כל אחד מצלעותיהם 7.5 מטרים.
ברעש האדמה בשנת 749 המכונה רעש שביעית נהרסו המבנים שעל ההר, לרבות הכנסייה, אך זו שופצה מחדש בתקופה המוסלמית הקדומה, במהלך המאה השמינית ושימשה ככנסייה עד לאחר קרב קרני חיטין, בו נהדפו הצלבנים וממלכתם בגליל חרבה.
לאחר חורבן הכנסייה שהה המקום בשממונו במשך שנים רבות.
בשנת 1990 החל הארכאולוג יזהר הירשפלד בחפירות במקום.
לא נמצאו כל שרידים לארמונה של ברניקי, אך נחשפה הכנסייה הביזנטית, ושרידי החומה והמגדל.
הקרן הקיימת לישראל פרצה דרך המובילה משכונותיה העליונות של טבריה אל ההר.
בצלע ההר התגלה על ידי הארכאולוגים יזהר הירשפלד ויוסף סטפנסקי תיאטרון רומי, ובו כ-6,000-5,000 מקומות.
עיריית טבריה מתכננת להפוך את האמפיתיאטרון למרכז מופעים ולשלבו בפארק עוז ברקוביץ', פארק ארכאולוגי בדרומה של טבריה, הכולל ממצאים ארכאולוגיים מהתקופה הרומית.
בסמוך לכנסייה נחשף מבנה נוסף, וההשערה הייתה שהוא שימש כשוק בתקופה הביזנטית של העיר.
בשנת 2009 גילתה הארכאולוגית קטיה ציטרין-סילברמן מהאוניברסיטה העברית בירושלים שהמבנה שימש כמסגד, וייתכן שהכנסייה והמסגד פעלו במקביל זה לצד זה, כשכל אחד משרת את הקהילה שלו.
מסגדים דומים מאותה תקופה התגלו בדמשק ובעיר ג'רש שבירדן.
הר ברך הוא הר, בגובה 840 מטר, בשמורת הרי אילת ממערב לבקעת תמנע.
מקור השם בשמו הערבי "ג'בל אל איבריק".
ממערב להר ברך נמצא נחל ברך הנשפך צפונה, וחלקו הצפוני נחשב כגבולה הדרומי של בקעת עובדה.
מהר ברך תצפית דרומה לכיוון המשך שמורת הרי אילת - הר עתק והר בשמת, ותצפית מזרחה לכיוון בקעת תמנע ופארק תמנע.
נקודת התצפית בהר ברך צוינה כאחת מנקודות התצפית היפות בישראל.
בין הר ברך להר עתק מצוי מעלה רגלי - מעלה ברך.
אל ההר ניתן להגיע בשבילי הולכי רגל מצפון ומדרום, וכן ממערב דרך שביל נחל בוטם.
ההר נמצא בסמיכות לשביל ישראל, במרומי מצוקי תמנע.
ניתן להגיע אל ההר גם ברכב מכיוון שביל המסומן בסימון שבילים כחול של החברה להגנת הטבע, היוצא מכיוון בקעת עובדה, או בשביל המתאים לכל רכב, היוצא מק"מ 32 של כביש 12 (לפי מפת סימון שבילים).
אתרי טיול נוספים בסמיכות להר ברך הם נחל מתק, באר מתק נחל מלחן ובאר מלחן.
לוחמי חיל ההנדסה הקרבית נוהגים לסיים את מסע הכומתה שלהם כשהם עולים את הר ברך עם אלונקות, ומקבלים את הכומתות הכסופות בפסגה.
הר ברקן הוא אחד ההרים ברכס הגלבוע.
גובהו של ההר 497 מטר מעל פני הים, והוא מצוי כשני ק"מ מדרום מערב לקיבוץ חפציבה וכלול בתחומי שמורת הגלבוע.
השם "הר ברקן" ניתן בעקבות צליל שמו הערבי של ההר, ראס ברקאן.
מקור השם הערבי בקבר מקודש, המיוחס לשיח' ברקאן.
בפסגת הברקן מצויה רחבת תצפית, אשר ממנה ניתן להשקיף על עמק יזרעאל, עמק חרוד ועמק בית שאן על יישוביו השונים.
מדרום מזרח ניתן לראות את ג'נין ואת הכפרים הערביים השוכנים בצפון השומרון.
מרחבת התצפית שעל ההר יוצא מסלול מעגלי המקיף את פסגת ההר.
במסלול ניתן לראות בורות מים, גת עתיקה ושרידים ליישוב עתיק ששכן באזור.
בהר ברקן גדל אירוס הגלבוע, מין אירוס המיוחד לרכס הגלבוע.
אזור הגידול של אירוס הגלבוע בהר שמור על ידי החברה להגנת הטבע.
הר ברקן, כמו רוב הרי הגלבוע, מכוסה יערות שניטעו בסוף שנות ה-50 ובתחילת שנות ה-60 של המאה ה-20 בידי הקרן הקיימת לישראל.
הר ברוסטר הוא הר ברכס ורמיליון בהרי הרוקי הקנדים, בשטח הפארק הלאומי באנף, בפרובינציית אלברטה שבקנדה.
גובהו של ההר 2,859 מטרים מעל פני הים.
ההר מתנשא לגובה של 116 מטרים מעל סביבתו.
שמו של ההר ניתן לו על ידי תום וילסון (Tom Wilson) בשנת 1929. ההר נקרא על שם ג'ון ברוסטר, שהיה אבי משפחת ברוסטר מהעיר באנף.
הראשונים שטיפסו על ההר היו ה.
הר ברוסטר הוא הר בשטח רכס ורמיליון בהרי האלפים הדרומיים, בשטח הפארק הלאומי הר אספירינג, באזור החוף המערבי של אי הדרומי שבניו זילנד.
ההר נמצא דרומית להר ברוסטר - גבעה בשם זהה.
גובהו של ההר 2,516 מטרים מעל פני הים.
ההר מתנשא לגובה של 938 מטרים מעל סביבתו.
הר ברוסטר נחשב לאחד מאתרי הטיפוס האלפיני הטובים בניו זילנד.
הר ברוסטר הוא הר בהרי ויקטורי, בארץ ויקטוריה שבאנטארקטיקה.
ההר ממוקם במרכז חצי האי דניאל, והוא הגבוה בהרי חצי האי.
גובהו של ההר 2,205 מטרים מעל פני הים.
ההר מתנשא לגובה של 1,598 מטרים מעל סביבתו.
למרגלות ההר, באמצע החוף המזרחי של חצי האי דניאל, מצויה כף פיליפס.
שמו של ההר ניתן לו על ידי סר ג'יימס קלארק רוס בשנת 1841.
ההר נקרא על שם סר דייוויד ברוסטר - פיזיקאי סקוטי.
הר בשמת הוא אחד מהרי רכס הרי אילת, שנמצא בדרום ארץ ישראל, באזור הנגב, בסביבות תמנע וסמוך לגבול סיני.
ההר מתרומם לגובה של כ־848 מטר מעל פני הים.
ההר נקרא בערבית "ג'בל אום בוטמה" - הר אם האלה.
השם בשמת ניתן בגלל דמיונו לשם בוטמה, ועל שם בשמת, אחת מבנות שלמה המלך, ששמה כנראה נגזר מהמילה "בושם".
הר בשמת מורכב מסלעי יסוד, סלעים מגמטיים שנוצרו מהתגבשות של סלעים מותכים – מאגמה או לבה – כתוצאה מהתקררותם.
הר בְּרֶט הוא הר ברכס מאסיב, בהרי הרוקי הקנדיים, בפרובינציית אלברטה שבקנדה.
גובהו של ההר 2,984 מטרים מעל פני הים.
ההר מתנשא לגובה של 899 מטרים מעל סביבתו; והוא ההר ה-59 בהתנשאותו באלברטה.
ההר ממוקם בשטח הפארק הלאומי באנף, 20 קילומטרים מערבית לעיר באנף, 12.5 קילומטרים מערבית להר בול.
שמו של הר ברט ניתן לו בשנת 1916.
ההר נקרא על שם רוברט ברט, שהיה המנתח הראשון שהגיע לעיר באנף בשנת 1885 מטעם הרכבת הקנדית-פסיפית, ואשר לאחר מכן כיהן כמשנה למושל השני של אלברטה, החל משנת 1915.
ב-3 בנובמבר 1956 אושר השם רשמי על ידי ועדת השמות הגאוגרפית של קנדה.
ההעפלה הראשונה לפסגת הר ברט בוצע על ידי סי.פ.
הר ג'ופרה הוא הר הממוקם בהרי הרוקי הקנדיים על קו פרשת המים של אמריקה, ההר נמצא על הגבול בין הפארק הפרובינציאלי פיטר לוהיד שבפרובינציית אלברטה, לפארק הפרובינציאלי אגמי אלק שבפרובינציית קולומביה הבריטית שבקנדה.
גובהו של ההר 3,450 מטרים מעל פני הים; והוא מתנשא לגובה של 1,505 מטרים מעל סביבתו.
ההר הוא ההר ה-43 בגובהו בקנדה (ה-23 בגובהו באלברטה; ה-36 בגובהו בקולומביה הבריטית), וה-139 בהתנשאותו בקנדה (ה- 9 בהתנשאותו באלברטה; ה-98 בהתנשאותו בקולומביה הבריטית).
הראשון שטיפס על ההר היה ג'וזף היקסון (Joseph Hickson) שהודרך על ידי מדריך הטיפוס אדוארד פוז הבן (.Edward Feuz jr), בשנת 1919.
שמו של ההר ניתן לו בשנת 1917 על ידי אנשי סקר הגבולות הבינפרובינציאלי אשר סקרו את ההר בשנת 1916. השם אומץ רשמית ב-23 בפברואר 1918.
ההר נקרא על שמו של המרשל ז'וזף ז'ופר, המפקד העליון של צבא צרפת בתקופת מלחמת העולם הראשונה.
הר ברטלט הוא הר בהרי טולה בארץ אנדרבי, שבאנטארקטיקה.
ההר ממוקם 6 קילומטרים דרומית - מזרחית מהר סטורר.
הרכס מופה מתצלומי אוויר שצולמו ממטוסי משלחת החקר האנטארקטית הלאומית של אוסטרליה בשנים 1956 ו-1957.
Bartlett), שהיה חבר בצוות אוניית המחקר "דיסקברי" אשר שימשה את משלחת החקר הבריטית, אוסטרלית וניו זילנדית לאנטארקטיקה במחקרה בין השנים 1929–1931.
הר ברנסטין הוא הר נישא ברכס לאנטרמן בהרי באוורס, בארץ ויקטוריה, שבאנטארקטיקה.
ההר מהווה את הקיר הצפוני של קרחון לינדר.
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
ההר נקרא על שמו של קפטן פרד ג'.
Bernstein), עוזר קצין המבצעים של כוחות עזר של צי ארצות הברית באנטארקטיקה בשנים 1967 ו-1968.
הר ג'ון הוא הר בהרי פיליפס, ברכסי פורד, בארץ מרי בירד, שבאנטארקטיקה.
ההר ממוקם 11 קילומטרים מערבית מהר פייג' ו-13 קילומטרים מערבית מסלעי אדמס.
גובהו של ההר 1,090 מטרים מעל פני הים.
ההר התגלה בדצמבר 1929, על ידי משלחת המחקר של ריצ'רד בירד.
בירד קרא להר על שמו של הרולד אירבינג ג'ון (Harold Irving June), טייס במשלחת המחקר של בירד.
הר ברכיופוד הוא הר הממוקם ברכס סלייט, קבוצת משנה של הרי הרוקי הקנדיים שבאלברטה, קנדה.
ההר נקרא על ידי ג'יימס פ.
פורטר, על שם הברכיופודים המאובנים שנמצאו באבן הגיר הדבונית בהר.
בהתבסס על שיטת קפן למיון אזורי אקלים, הר ברכיופוד ממוקם באזור אקלים תת-ארקטי עם חורפים קרים ומושלגים וקיץ מתון.
הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס בחורף.
הר ברנהאם הוא הר בהרי קלארק, ברכסי פורד, בארץ מרי בירד, שבאנטארקטיקה.
ההר ממוקם 3 קילומטרים צפונית להר ואן וולקנברג.
גובהו של ההר 1,170 מטרים מעל פני הים; והוא ההר ה-3,706 בגובהו באנטארקטיקה.
ההר התגלה בשנת 1940 בטיסות תצפית שיצאו מבסיס וסט (West Base) של השירות האנטארקטי של ארצות הברית.
ההר נקרא על שמו של גאי ברנהאם (Guy Burnham), קרטוגרף בבית הספר לגאוגרפיה באוניברסיטת קלארק בווסטר במדינת מסצ'וסטס שבארצות הברית.
הר ברנהם הוא הר הבולט מהמרדות המערביים של רכס דניאלס, בארץ אואטס שבאנטארקטיקה.
ההר ממוקם 10 קילומטרים דרומית להר ביג ברד'ר שבהרי USARP.
גובהו של ההר 2,810 מטרים מעל פני הים; והוא ההר ה-432 בגובהו באנטארקטיקה.
ההר התגלה ומופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1963.
ההר נקרא על שמו של ג'יימס ב.
Burnham), שהיה פיזיקאי חוקר יונוספרה, בתחנת הקוטב הדרומי בחורף האוסטרלי של שנת 1958 ובחורף האוסטרלי של שנת 1961.
הר ג'ונס הוא הפסגה הצפונית ביותר בהרי קלארק, ברכסי פורד, בארץ מרי בירד, שבאנטארקטיקה.
גובהו של ההר 1,260 מטרים מעל פני הים.
ההר נקרא על שמו של קלרנס פ.
Jones), פרופסור לגאוגרפיה באוניברסיטת קלארק בווסטר במדינת מסצ'וסטס שבארצות הברית.
הר ג'ונס הוא נונאטאק בודד, המזדקר מהקרח המקיף אותו, בהרי אלזוורת', בארץ מרי בירד שבאנטארקטיקה.
הנונאטאק ממוקם 93 קילומטרים ממערב לרכס הריטג' (אף הוא בהרי אלזוורת').
הנונאטאק מתנשא לגובה של 90 מטרים מעל משטח הקרח המקיף אותו.
הר ג'ונס התגלה ב-27 בינואר 1958, על ידי משלחת החקר חוצה ארץ מרי בירד (Marie Byrd Land Traverse Party).
ההר נקרא על שמו של רוברט ה.
Johns), מטאורולוג ששהה במסגרת השנה הגאופיזית הבינלאומית (שנת 1957) בתחנת בירד, ונפטר בעת מילוי תפקידו.
הר ברנהאם הוא אחת הפסגות הגבוהות ביותר בהרי סן גבריאל, במדינת קליפורניה שבארצות הברית.
ההר ממוקם בשטח הבר של "הר הככבשים" (Sheep Mountain Wilderness)
ההר ממוקם 1.6 קילומטרים מערבית הר באדן-פאוולר; ו-1.9 קילומטרים צפונית- מזרחית מפסגת ת'רופ.
ההר ממוקם בשטח מחוז לוס אנג'לס; 26 קילומטרים צפונית לעיר גלנדורה, ו-106 קילומטרים מהעיר לוס אנג'לס.
ההר מכוסה ביערות האופיינים לאזור - יערות אורן גמיש (Pinus flexilis), אורן מפותל (P contorta), אורן הסוכר (P lambertiana), ואורן ג'פרי (P jeffreyi).
ביערות ההר מצויים כבשים גדולי-קרניים ולעיתים נדירות גם פומות ההרים.
גובהו של ההר 2,742 מטרים מעל פני הים.
שמו הנוכחי של ההר ניתן לו על ידי הסקר הגאולוגי של ארצות הברית בשנת 1951; השם אושר בשנת 1954 על ידי מועצת השמות הלאומית של ארצות הברית (ה-USBGN).
ההר נקרא כיום על שמו של פרדריק ראסל ברנהאם, שהיה סייר צבאי, אשר לימד את רוברט באדן פאוול את עקרונות הסיירות, דבר שהפך השראה לפאוול עת שזה הקים את תנועת הצופים.
קודם למתן השם הנוכחי נקרא ההר בשם "הר בולדי הצפוני" ("North Baldy Mountain").
שביל מוקסין הכסף הוא שביל הליכה, שאורכו 85 קילומטרים, המחבר את הר ברנהאם עם הר באדן-פאוולר, פסגת ת'רופ והר הוקינס.
הר ברקס או הר בורקס הוא הר בחוף אוסקר השני בארץ גרהאם, שבאנטארקטיקה.
צורתו של ההר פירמידלית, והוא מתנשא לגובה של 1,035 מטרים מעל פני הים.
ההר ניצב בצידו הצפוני של שפך קרחון קריין.
ההר מהווה חלק של רכס אוסטה, והוא מתנשא מעל פיורד ספיליין שמדרום לו, ומעל קרחון וסלייה שמצפון לו.
ההר התגלה מהאוויר על ידי סר יוברט וילקינס, אשר צילם מהאוויר את האזור של "ערוץ קריין" בטיסתו בשנת 1928.
האזור מופה בשנת 1947 על ידי סקר שטחי חסות איי פוקלנד.
במהלך מיפוי זה נקבע כי "ערוץ קריין" הוא בעצם קרחון קריין.
במהלך מיפוי זה לא נמצאו הפסגות שמיפה וילקינס.
וילקינס קרא לשתי פסגות שחורות בולטות מצפון ל"תעלת קריין" בשם "הר נאפייר ברקס" ("Mount Napier Birks") על שמו של נאפייר ברקס מאדלייד שבאוסטרליה, הבעלים של חברת "נאפייר ברקס ושות'" (Charles Birks & Co).
בעקבות המיפוי של סקר שטחי חסות איי פוקלנד, הוועדה המייעצת לשמות אנטארקטיים של בריטניה החליטה בשנת 1950 כי השם "הר ברקס" (צורה מקוצרת של השם שנתן וילקינס) יינתן להר הבולט שמצפון ובסמוך לשפך הקרחון (הר זה).
הר גַ'מְפֶּר הוא הר בחלקו המרכזי של רכס סנטינל בהרי אלזוורת', שבאנטארקטיקה.
ההר ממוקם 13 קילומטרים מזרחית מהר וייטס.
מעבר דברן מפריד בין הר ג'מפר לרכס היורד מפסגת אוונס.
גובהו של ההר 2,890 מטרים מעל פני הים.
ההר משקיף על קרחון אלן, שמצפון וממזרח לו, ועל יובליו של קרחון אלן - קרחון פאטון שמדרום להר, וקרחון רומיאנה שמצפון-מערב להר.
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957–1959.
ההר נקרא על שמו של מייג'ור ג'סי ט.
Jumper), מחיל האוויר של ארצות הברית שהשתתף בהקמת תחנת הקוטב הדרומי בעונת המחקר (הקיץ האנטארקטי) 1956 – 1957.
הר ברירלי הוא פסגה חדה באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.
גובהה של הפסגה 2,010 מטרים מעל פני הים.
ההר מהווה את הקצה המערבי של גבעות קוקרי.
ההר ממוקם בין מפל הקרח קוונדיש וקרחון הדליי.
רכס גבעות קוקרי (ובהן גם הר ברירלי) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.
שמו של ההר ניתן לו על ידי קבוצת המחקר המערבית (Western Journey Party) של המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913, בפיקודו של תומאס גריפית' טיילור.
הר ברוס הוא הר בולט, המתנשא דרומית להדום הקרח סטאלינגר, בהרי באוורס, באזור חוף פנל (אזור החוף שבין כף ויליאמס וכף אדייר) בארץ ויקטוריה שבאנטארקטיקה.
ההר ממוקם בין קרחון גאנוץ וקרחון בארבר.
גובהו של ההר 1,640 מטרים מעל פני הים; והוא הפסגה הגבוהה ביותר בהרי באוורס.
ההר התגלה על ידי המשלחת אנטארקטיקה הבריטית (משלחת טרה נובה), אשר חקרה את אנטארקטיקה בין השנים 1910–1913. המשלחת הפליגה לאורך אזור חוף זה (חוף פנל) בספינה "טרה נובה (ספינה)" בפברואר 1911, בפיקודו של לוטננט הארי פנל.
שמו של ההר ניתן לו על ידי המשלחת.
ההר נקרא על שם וילפרד מ.
Bruce), מכוחות המילואים של הצי המלכותי הבריטי, אשר היה אחראי על המחקר הזואולוגי של המשלחת.
ברוס היה גיסו של רוברט פלקון סקוט.
הר ברייב הוא הר תלול בהרי קאומאג'ט שבקורדילרה הארקטית, באי גרימינגטון, בצפון חצי האי לברדור, בפרובינציית ניופאונדלנד ולברדור שבקנדה.
גובהו של ההר 1,300 מטרים מעל פני הים, והוא ההר ה-34 בגובהו בניופאונלד ולברדור.
ההר מתנשא לגובה של 1,270 מטרים מעל סביבתו, הוא ההר ה-4 בהתנשאותו בניופאונלנד ולברדור.
ההר ממוקם 3 קילומטרים מדרום מערב להר בישופ'ס מאיטר.
הר ברטון הוא פסגה ברכס בארקר, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.
ההר עשוי אבן חול מסוג גריווקה, ובשל כך צבעו האפור.
ההר ממוקם בצידו המערבי של שפכו של קרחון אוסוגה.
גובהו של ההר 2,740 מטרים מעל פני הים; לפי מקורות אחרים גובהו של ההר 2,900 מטרים מעל פני הים - ובהתאם, הוא ההר ה-289 בגובהו באנטארקטיקה.
שמה של הפסגה ניתן לה על ידי המשלחת האנטארקטית של פדרציית מועדוני טיפוס ההרים של ניו זילנד ( the New Zealand Federated Mountain Clubs Antarctic Expedition), שחקרה את אנטארקטיקה בעונת המחקר (הקיץ האנטארקטי) 1962–1963.
המשלחת קראה להר על שמו של ויליאם ברטון (William Burton), שהיה איש צוות בספינה טרה נובה אשר שימשה את המשלחת האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913 בפיקודו של רוברט פלקון סקוט.
ברטון, שהתגורר בניו זילנד, היה אורח של צי ארצות הברית, במסגתו ערך ביקור באנטארקטיקה בעונת המחקר (הקיץ האנטארקטי) 1962–1963, יחד עם שני משתתפים נוספים ממשלחתו של רוברט סקוט.
הר בּרוֹקֶלְסְבִּי הוא הר בהרי סקוט, בארץ אנדרבי, במזרח אנטארקטיקה, שבאנטארקטיקה.
ההר ממוקם 13 קילומטרים צפונית-מזרחית לפסגת סימפסון.
גובהו של ההר 1,290 מטרים מעל פני הים; הר ברוקלסבי הוא ההר ה-3,415 בגובהו באנטארקטיקה.
ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.
שמו של ההר ניתן לו על יד ועדת השמות האנטארקטיים של אוסטרליה.
Brockelsby), שהיה פיזיקאי יונוספרה, בתחנת מוסון, בשנת 1961.
הר ג'ורג' הוא הר בהרי סקוט, בארץ אנדרבי, במזרח אנטארקטיקה, שבאנטארקטיקה.
ההר ממוקם בסמוך ממערב לפסגת סימפסון.
גובהו של ההר 1,555 מטרים מעל פני הים; הר ג'ורג' הוא ההר ה-2,788 בגובהו באנטארקטיקה.
ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנים 1956 ו-1957.
ג'ון ביסקו, אשר חקר את אנטארקטיקה בעונת המחקר (הקיץ האנטארקטי) 1830–1831, קרא להר באזור "הר ג'ורג" (Mount George), כנראה על שם אחד מהאחים אנדרבי (Enderby Brothers), בעלי כלי השיט שבו הפליג ביסקו.
שמו של ההר ניתן לו על יד ועדת השמות האנטארקטיים של אוסטרליה, הוועדה לא זיהתה את ההר לו נתן ביסקו שם, מבין הפסגות הרבות באזור, ולכן, בשנת 1962, קראה להר זה בשם זה.
הר ג'ויס הוא הר בולט, לו צורת כיפה, בהרי הנסיך אלברט באזור חוף סקוט של ארץ ויקטוריה, שבאנטארקטיקה.
גובהו של ההר 1,830 מטרים מעל פני הים; הר ג'ויס הוא ההר ה-2,078 בגובהו באנטארקטיקה.
ההר ממוקם צפונית - מערבית מהר בואן (אנטארקטיקה), ו-15 קילומטרים צפונית - מערבית להר האוורד.
ההר ממוקם על הרכס המפריד בין קרחון דייוויד (שמדרום להר) וקרחון דייוויס.
ההר מופה לראשונה על ידי המשלחת האנטארקטית הלאומית הבריטית (משלחת נמרוד), אשר חקרה את אנטארקטיקה בין השנים 1907–1909.
משלחת נמרוד נתנה להר את שמו.
ההר נקרא על שמו של ארנסט ג'ויס (Ernest Joyce), אשר השתתף במשלחת, והיה אחראי על ציוד האספקה, הכלבים, המזחלות של המשלחת, ועל האוספים הזואולוגיים שנאספו על ידה.
קודם לכן היה ג'ויס חבר במשלחת האנטארקטית הבריטית הלאומית (משלחת דיסקברי), אשר חקרה את אנטארקטיקה בין השנים 1901–1904, לאחר מכן היה ג'ויס חבר בקבוצת ים רוס של המשלחת הטראנס-אנטארקטית האימפריאלית (משלחת אנדיורנס), אשר חקרה את אנטארקטיקה בין השנים 1914–1917, בפיקודו של ארנסט שקלטון.
הר ג'ויס, יחד עם הנונאטקים הסמוכים לו (ובהם נונאטאקי טריו) מהווים שרידים של רמה מישורית מקבוצת סלעי פראר (Ferrar Group), שמתקופת היורה - המורכבת מסלעי לבה ומסיל של דולריט מסוג פראר, שביניהן שכבות של אבן חול מתקופת הפלאוזואיקון והמזוזואיקון, לסירוגין.
הר ג'ורג' מוריי או הר ג'ורג' מאריי הוא הר שטוח פסגה, המכוסה ברובו קרח, בהרי הנסיך אלברט באזור חוף סקוט של ארץ ויקטוריה, שבאנטארקטיקה.
ההר ממוקם בין ראשייהם של קרחון דייוויס וקרחון הרבורד.
גובהו של ההר 1,097 מטרים מעל פני הים; הר ג'ורג' מארי הוא ההר ה-2,098 בגובהו באנטארקטיקה.
ההר התגלה על ידי המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909.
ההר נקרא על שמו של ג'ורג' ר.
Murray), עובד המוזיאון הבריטי, ששימש כמנהל הצוות המתכנן של המטרות המדעיות של משלחת החקר של רוברט פלקון סקוט.
הר ברתה או הר ברטה הוא הר המכוסה קרחונים ברכס פיירווד'ר שבהרי סנט אליאס, בשטח הפארק הלאומי גליישר ביי (מפרץ הקרחונים), בדרום מזרח מדינת אלסקה, שבארצות הברית.
הר ברתה ממוקם 9 קילומטרים מזרחית - צפון-מזרחית מהר קרילון (הר קריון), ו-38 קילומטרים דרומית-מזרחית מהר פיירווד'ר (שהוא הפסגה הגבוהה ביותר ברכס פיירווד'ר).
גובהו של הר ברתה 3,110 מטרים מעל פני הים, והוא מתנשא לגובה של 1,053 מטרים מעל סביבתו.
שמו של ההר הופיע לראשונה בפרסום משנת 1910, כשיצא לאור סקר החופים, והסקר הגאודטי של ארצות הברית.
על פי הסקר הגאולוגי של ארצות הברית, ההר נקרא על שם ספינת הסוחר אס.אס.
Bertha), ספינת קיטור, אשר שימשה חברה מסחרית מקומית החל משנת 1888, ועד טביעתה ב-18 ביולי 1915 במפרץ אויאק (Uyak Bay).
לפי גרסה אחרת, שהוצעה על ידי ברדפורד וושברן (Bradford Washburn) ממוזיאון המדע של בוסטון במדינת מסצ'וסטס, שמו של ההר ניתן לו על ידי אנשי ועדת הגבול הבינלאומי, והוא נקרא על שם זונה מעיר סקאגווי.
הטיפוס המתועד הראשון לפסגת ההר נעשה ב-30 ביולי 1940 על ידי ברדפורד וושברן (Bradford Washburn), רעייתו ברברה וושברן (Barbara Washburn), מיינארד מילר (Maynard Miller), מיקל פיירזינגר (Michl Feuersinger) ותומרס וינשיפ (Thomas Winship).
היה זה הטיפוס הראשון של ברברה, והיא ובעלה ראו בטיפוס ירח הדבש שלהם.
הר ברגר הוא הר בהרי מריק, בארץ אלזוורת' שבאנטארקטיקה.
מורדותיו הצפוניים של ההר סלעיים ותלולים ביותר.
ההר ממוקם 3.7 קילומטרים צפונית מזרחית להר בקר.
גובהו של ההר 1,500 מטרים מעל פני הים; והוא ההר ה-2,940 בגובהו באנטארקטיקה.
ההר מופה על ידי הסקר הגאולוגי של ארצות הברית (USGS), בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1961 – 1967.
שמו של ההר ניתן לו על ידי הוועדה המייעצת לשמות אנטארקטיים (US-ACAN).
ההר נקרא על שמו של ריימונד אי.
Berger), מצי ארצות הברית, שהיה טייס המטוס שהטיס את משלחת החצייה מטעם אוניברסיטת ויסקונסין (University of Wisconsin Traverse Party) לאזור, וכן טס משימות תמיכה מטעם האוניברסיטה בעונת המחקר (הקיץ האנטארקטי) 1965 – 1966.
הר ברסקין הוא הר ברכס סנטינל שבהרי אלזוורת', בארץ אלזוורת' שבאנטארקטיקה.
הר ברסקין ממוקם 9 קילומטרים צפונית-מזרחית מהר טיירי.
אוכף פודגורה מקשר את הר ברקסקין לרכס טיירי.
ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1959.
ההר נקרא על שמו של קפטן לילנד ס.
Bearskin), מחיל האוויר של ארצות הברית, אשר השתתף בהקמת תחנת הקוטב הדרומי בעונת המחקר (הקיץ האנטארקטי) 1956–1957.
הר ברוק הוא הר בטריטוריית יוקון שבקנדה.
גובהו של הר ברוק 3,290 מטרים מעל פני הים; הר ברוק הוא ההר ה-65 בגובהו ביוקון, וה-11,034 בגובהו בקנדה.
הר ברוק מתנשא לגובה של 350 מטרים מעל סביבתו.
קרחון ברוק ממוקם בסמוך להר ברוק.
הר ברוק ממוקם מצפון לקרחון קלוטלן, 2.5 קילומטרים מצפון לגבול קנדה עם מדינת אלסקה שבארצות הברית.
הר ברוקס ממוקם 4.5 קילומטרים מדרום להר ריגס שבאלסקה; הר ברוקס ממוקם 8 קילומטרים מהר נטזהאט שבאלסקה.
שמו של ההר ניתן לו בשנת 1918.
ההר נקרא על שם ויליאם בילי ברוק (Billy Brooke), שהיה אחיינו של הראג'ה של סארוואק צ'ארלס ברוק.
בילי ברוק מת במלחמת העולם הראשונה, כשבוי מלחמה בגרמניה בשנת 1917.
הר ברוק הוא הר מבודד בארץ אואטס שבאנטארקטיקה.
הר ברוק ממוקם 31 קילומטרים צפונית-מערבית מהר גראן.
ההר מתנשא מעל ראשיהם (מוצאם) של קרחון מקאיי ושל קרחון מוסון, והשטח שסביבם.
הקרחון נקרא על שם לוטננט קומנדר פ.
Brooke), מהצי המלכותי, שפיקד על משלחת הסקר הניו זילנדית הצפונית (New Zealand Northern Survey Party), אשר חקרה את אנטארקטיקה בשנת 1957, מטעם המשלחת הטראנס-אנטארקטית של חבר העמים הבריטי.
הר ברוקר הוא הר בחלקו הדרום-מזרחי של רכס אלארדייס, באי ג'ורג'יה הדרומית, בטריטוריה בריטית שמעבר לים, איי ג'ורג'יה הדרומית ואיי סנדוויץ' הדרומיים, שבדרום האוקיינוס האטלנטי בקרבת דרום אמריקה ואנטארקטיקה.
גובהו של הר ברוקר 1,880 מטרים מעל פני הים.
הר ברוקר ממוקם במוצאו של קרחון וב.
ההר התגלה על ידי קבוצת הסקר הגרמנית במשך סקרי שנת הקוטב הבינלאומית (International Polar Year Investigations), שנערכו בעונת המחקר (הקיץ האנטארקטי) שבשנים 1882–1883.
הראשונים שטיפסו לפסגת ההר, היו איאן מ.
Webb), שהיו חברים במשלחת החקר הבריטית לג'ורג'יה הדרומית (British South Georgia Expedition), אשר חקרה את האי בעונת המחקר (הקיץ האנטארקטי) 1954–1955, בפיקודו של ג'ורג' סאטון (George Sutton).
ההר נקרא עם שם איאן מ.
ברוקר - שהיה הראשון שהגיע לפסגת ההר.
הר גילה (גִלֹה) היא התנחלות ויישוב קהילתי הנמצא במרחק של כ־2.5 ק"מ מירושלים.
היישוב ממוקם מעל לעיירה הפלסטינית בית ג'אלא, ונקרא על שם ההר עליו הוא ממוקם, הר גילה.
היישוב משתייך למועצה אזורית גוש עציון.
הר גילה או בשמו הערבי "ג'בל א-ראס" או "ראס בית ג'אלה", שגובהו הוא 927 מטר מעל פני הים, הוא מההרים הגבוהים בין ירושלים לחברון.
בשנת 1860, הקימה הכנסייה האורתודוקסית הרוסית מבנה בודד על ראש הרכס שסביבו ניטעו עצי אורן הסלע, במטרה לארח עולי רגל נוצריים המגיעים לבית לחם הסמוכה.
במקום גרו שתי נזירות אך הוא ניטש לאחר שהן נפטרו.
בתקופת המנדט הבריטי, הופקעה פסגת ההר לצורך הקמת תחנת אלחוט וממסר של הצבא הבריטי, עליה הוצבה אנטנה גבוהה.
במהלך מלחמת העולם השנייה הבסיס שימש אכסניה לתחנות שידורי רדיו מחתרתיות של תנועות ההתנגדות לכיבוש הנאצי ביוון ויוגוסלביה.
לאחר מלחמת העצמאות החזיק במקום הצבא הירדני שהקים במחנה מבנים נוספים.
לאחר מלחמת ששת הימים עבר המקום לחזקת צה"ל.
בתצפית מפסגת ההר ניתן לראות את הר חברון, גוש עציון, ההרודיון, חלחול וחברון.
ממזרח נמצאים מדבר יהודה, ים המלח והרי מואב.
מצפון נראית העיר ירושלים, הר שמואל ("נבי סמואל") והרי השומרון, וממערב רואים את הרי ירושלים, השפלה הפנימית, מישור החוף והים התיכון.
בתקופת השלטון הירדני הקימו תושבי בית ג'אלא מספר בתי מלון סמוך לפסגת ההר, שהמפורסם בהם היה מלון "אוורסט".
הנוף ומזג האוויר הנוח בחודשי הקיץ משך תיירים רבים, בעיקר מנסיכויות הנפט במפרץ הפרסי.
הקמת בית ספר שדה הר גילה
ההתיישבות במקום החלה מיד לאחר מלחמת ששת הימים, ביוזמת יהורם בן-מאיר (פיצ'י).
בן מאיר (שנקרא אז בשם יורם למברג-להב) הקים וניהל שנים ספורות קודם בית ספר שדה במושב בר גיורא, והחליט להעביר אותו להר גילה, תוך ניצול המבנים הנטושים של המחנה הצבאי שהיו במקום.
הוא עבר לגור באחד המבנים ללא אישור והחל לפעול למען הקמת בית ספר שדה במקום.
אלוף פיקוד המרכז רחבעם זאבי הורה לו לפנות את המקום, אך בן-מאיר פנה ישירות לשר הביטחון משה דיין וקיבל אישור להישאר.
הוא גם קיבל תמיכה מראש עיריית ירושלים טדי קולק.
בן-מאיר גם השתדל לייצור יחסי שכנות טובה עם תושבי בית ג'אלא, מאחר שכביש הגישה להר, עבר במרכז העיירה, ובתיה צמודים לצידו המזרחי של המחנה הצבאי הנטוש.